### Ministru kabineta rīkojuma projekta

„Par Preiļu arodvidusskolas, Višķu Profesionālās vidusskolas, Dagdas arodvidusskolas un Jaunaglonas arodvidusskolas reorganizāciju un Viduslatgales Profesionālās vidusskolas izveidi” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka Izglītības un zinātnes ministriju (turpmāk – ministrija) par atbildīgo institūciju Profesionālās izglītības iestāžu tīkla optimizācijas pamatnostādņu 2010. – 2015.gadam (turpmāk – pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Tiesību akta projekta izstrādes nepieciešamību nosaka Profesionālās izglītības likuma 14.panta pirmajā daļā noteiktais, ka ministrija vai cita ministrija ierosina Ministru kabinetam dibināt, reorganizēt un likvidēt valsts profesionālās izglītības iestādes, un Valsts pārvaldes iekārtas likuma 15.panta trešās daļas 2.punktā noteiktais, ka tiešās pārvaldes iestādi reorganizē, apvienojot to ar citu iestādi, kā rezultātā uz reorganizējamo institūciju bāzes izveido jaunu iestādi.  Ministrija, pamatojoties uz pamatnostādnēs noteikto ministrijas padotības profesionālās izglītības iestāžu tīkla optimizācijas izpildes plānojumu, kā arī pamatojoties uz Preiļu arodvidusskolas, Višķu Profesionālās vidusskolas, Dagdas arodvidusskolas un Jaunaglonas arodvidusskolas (turpmāk – skolas) izstrādāto Viduslatgales profesionālās izglītības iestāžu attīstības un investīciju stratēģiju 2010.–2015.gadam, ir sagatavojusi Ministru kabineta rīkojuma projektu„Par Preiļu arodvidusskolas, Višķu Profesionālās vidusskolas, Dagdas arodvidusskolas un Jaunaglonas arodvidusskolas reorganizāciju un Viduslatgales Profesionālās vidusskolas izveidi” (turpmāk – rīkojuma projekts). |
| 2. | Pašreizējā situācija un problēmas | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.39., 24.47., 24.70. un 24.109. apakšpunktu skolas, kuras ir paredzētas reorganizēt, ir ministrijas padotībā esošas valsts izglītības iestādes.  Skolas paredzēts reorganizēt apvienojot, uz to bāzes veidojot jaunu – Viduslatgales Profesionālo vidusskolu (turpmāk – vidusskola), kas būs ministrijas padotības iestāde.  **Preiļu arodvidusskola** īsteno šādas profesionālās izglītības programmas: „Frizieru pakalpojumi”, „Ēdināšanas pakalpojumi” un „Komerczinības”. Preiļu arodvidusskolā uz 2011.gada 1.janvāri mācās 211 izglītojamie. Skolas kapacitāte ir 300 izglītojamie.  Valsts budžeta dotācija 2011.gadā ir 253 627 Ls.  Preiļu arodvidusskola ir iekļauta reģionālās attīstības plānos, līdz ar to Eiropas Savienības fondu (turpmāk – ES fondi) 2007.-2013.gada plānošanas periodā plānots īstenot Eiropas Reģionālās attīstības fonda (turpmāk ERAF) līdzfinansētu projektu 200 252 Ls apjomā, tai skaitā ERAF daļa 172 216 Ls apjomā un Klimata pārmaiņu finanšu instrumenta finansēto projektu – 215 524 Ls apjomā. ERAF līdzfinansētā projekta ietvaros plānots modernizēt mācību aprīkojumu un iekārtas, kā arī uzlabot skolas infrastruktūru, lai veicinātu profesionālās izglītības kvalitāti un atbilstību darba tirgus prasībām.  ES fondu 2004.-2006.gada plānošanas periodā Preiļu arodvidusskola īstenoja ERAF līdzfinansētu projektu 56 000 Ls apjomā, tai skaitā ERAF daļu – 44 766,64 Ls apjomā.  **Višķu Profesionālajā vidusskolā** īsteno šādas profesionālās izglītības programmas: „Autotransports”, „Lauksaimniecība” un „Lauksaimniecības tehniķis”.  Višķu Profesionālajā vidusskolāuz 2011.gada 1.janvāri mācās 310 izglītojamie, lai gan skolas kapacitāte ir 500 izglītojamie.  Valsts budžeta dotācija 2011.gadā ir 337 483 Ls.  Višķu Profesionālā vidusskola ir iekļauta reģionālās attīstības plānos, līdz ar to ES fondu 2007.-2013.gada plānošanas periodā plānots īstenot ERAF līdzfinansētu projektu 938 303 Ls apjomā, tai skaitā ERAF daļa 806 939 Ls apjomā. ERAF līdzfinansētā projekta ietvaros plānots modernizēt mācību aprīkojumu un iekārtas, kā arī uzlabot skolas infrastruktūru, lai veicinātu profesionālās izglītības kvalitāti un atbilstību darba tirgus prasībām.  ES fondu 2004.-2006.gada plānošanas periodā Višķu Profesionālā vidusskola īstenoja ERAF līdzfinansētu projektu 137 179 Ls apjomā, tai skaitā ERAF daļa – 108 081,77 Ls apjomā.  **Dagdas arodvidusskola** īsteno šādas profesionālās izglītības programmas: “Ēdināšanas pakalpojumi”, “Autotransports”, “Mežsaimniecība”, “Ēdināšanas pakalpojumi”, “Kokizstrādājumu izgatavošana” un “Būvdarbi”.  Dagdas arodvidusskolā uz 2011.gada 1.janvāri mācās 300 (t.sk. 25 ES fondu finansētie) izglītojamie, skolas kapacitāte 500 izglītojamie. Valsts budžeta dotācija 2011.gadā ir 366 365 Ls.  Dagdas arodvidusskola ir iekļauta reģionālās attīstības plānos, līdz ar to ES fondu 2007.-2013.gada plānošanas periodā plānots īstenot divus ERAF līdzfinansētus projektus kopā 1 629 971 Ls apjomā, tai skaitā ERAF daļa 1 401 775 Ls apjomā un Klimata pārmaiņu finanšu instrumenta finansēto projektu – 309 288 Ls. ERAF līdzfinansēto projektu ietvaros plānots modernizēt mācību aprīkojumu, tehnoloģijas un iekārtas, kā arī uzlabot skolas infrastruktūru, lai veicinātu profesionālās izglītības kvalitāti un atbilstību darba tirgus prasībām.  Pēc rīkojuma projektā minēto profesionālo izglītības iestāžu reorganizācijas ERAF līdzfinansēto projektu īstenošana un uzraudzība tiks nodrošināta atbilstoši spēkā esošajos Eiropas Savienības un Latvijas Republikas normatīvajos aktos noteiktajam.  Dagdas arodvidusskolā ES fondu 2004.-2006.gada plānošanas periodā nav ieguldīts ERAF finansējums.  **Jaunaglonas arodvidusskola** īsteno šādas profesionālās izglītības programmas: „Būvdarbi, „Lauku tūrisma pakalpojumi”, „Autotransports” un „Datorsistēmas”.  Jaunaglonas arodvidusskolā uz 2011.gada 1.janvāri mācās 381 (t.sk. 25 ES fondu finansētie) izglītojamie.  Valsts budžeta dotācija 2011.gadā ir 408 883 Ls.  Jaunaglonas arodvidusskolā netiks ieguldīts ERAF finansējums un Klimata pārmaiņu finanšu instrumenta finansējums.  Kā viens no būtiskiem reorganizācijas ieguvumiem minams tas, ka, apvienojot skolas un izveidojot vidusskolu, tajā tiks koncentrēts finansējums (arī ES fondu), kā rezultātā būs iespējams nodrošināt efektīvāku finanšu izlietojumu iekārtu modernizācijai, telpu renovācijai, mācību līdzekļu, aprīkojuma atjaunošanai, kā arī nodrošinot atbilstošus uzturēšanas izdevumus.  Skolu lietošanā un apsaimniekošanā nodotā nekustamā manta, kā arī skolu bilancē esošā kustamā manta, reorganizējot skolas, tiek nodota vidusskolas lietošanā un apsaimniekošanā un turpmāk tiek izmantota vidusskolas mācību procesa un funkciju nodrošināšanai.  Vidusskolai tiek plānots, atbilstoši Profesionālās izglītības likuma 15¹.pantā noteiktajam, piešķirt profesionālās izglītības kompetences centra statusu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis ir profesionālās izglītības iestāžu tīkla optimizācijas pasākumu īstenošana, paredzot ar 2011.gada 1.septembri reorganizēt skolas, apvienojot tās vienā izglītības iestādē. |
| 5. | Projekta izstrādē iesaistītās institūcijas | Ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība rīkojuma projekta izstrādes gaitā nebija nepieciešama, jo rīkojuma projekts ir izstrādāts saskaņā ar pamatnostādnēs noteikto un Ministru kabinetā apstiprināto profesionālās izglītības iestāžu optimizācijas plānu, kura izstrādē piedalījās gan plānošanas reģioni un novadu pašvaldības, gan nozaru asociācijas, profesionālās apvienības, gan Profesionālās izglītības biedrība. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekta tiesiskais regulējums attiecas uz valsts iestādēm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Izglītojamie un viņu vecāki, pašvaldību institūcijas un organizācijas, kuras sniedz atbalstu izglītības iestādēm izglītības procesa nodrošināšanā. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 652,3 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 1 652,3  285,9 | 0  0 | 0  0 | 0  0 | 0  0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 652,3 | 0 | 0 | 0 | 0 |
| 2.1. valsts pamatbudžets | 1 652,3 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministrijas budžeta programmas 02.00.00. „Profesionālās izglītības mācību iestādes” apakšprogrammā 02.01.00. „Profesionālās izglītības programmu īstenošana” 2011.gadā plānoti ieņēmumi un izdevumi Preiļu arodvidusskolai 314 555 Ls, Višķu Profesionālai vidusskolai – 392 483 Ls, Dagdas arodvidusskolai – 481 365 Ls, Jaunaglonas arodvidusskolai – 463 883 Ls.  Skolu reorganizācija neietekmēs valsts budžetu turpmākajos gados. Valsts finansēto audzēkņu skaits nesamazinās, jo tie turpina izglītības programmu apguvi vidusskolā. Tā kā profesionālās izglītības iestādes tiek finansētas pēc principa „nauda seko izglītojamajam” saskaņā ar Ministru kabineta 2007.gada 2.oktobra noteikumiem Nr.655„Noteikumi par profesionālās izglītības programmu īstenošanas izmaksu minimumu uz vienu izglītojamo” (turpmāk – normatīvs), valsts budžeta finansējumu atbilstoši pārņemto audzēkņu skaitam saņems vidusskola. Administratīvā personāla samazinājuma rezultātā ietaupītie līdzekļi budžeta programmas 02.00.00. „Profesionālās izglītības mācību iestādes” apakšprogrammas 02.01.00. „Profesionālās izglītības programmu īstenošana” ietvaros ļaus palielināt profesionālās izglītības iestāžu kapacitāti un tuvināt profesionālās izglītības programmu īstenošanas izmaksas uz vienu izglītojamo normatīvā noteiktajam izmaksu minimumam (2011.gadā izglītības programmu īstenošanas normējamo izmaksu un dienesta viesnīcu uzturēšanas izmaksu minimums nodrošināts 60,6% apmērā). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministrijai līdz 2011.gada. 1.novembrim izdarīt grozījumus Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, precizējot ministrijas padotībā esošo iestāžu sarakstu. |
| 2. | Cita informācija | Nav. |

Anotācijas V. un VI.sadaļas – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un skolas. |
| 2. | Projekta izpildes ietekme uz pārvaldes funkcijām | Rīkojuma projekts nepaplašina un nesašaurina ministrijas funkcijas, jo saskaņā ar Izglītības likuma 15.panta 1.punktu, ministrija īsteno vienotu valsts politiku un attīstības stratēģiju izglītībā. |
| 3. | Projekta izpildes ietekme uz pārvaldes institucionālo struktūru  Jaunu institūciju izveide. | Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ir paredzēta četru skolu reorganizācija, apvienojot vienā – vidusskolā. Skolas kā vidusskolas struktūrvienības (filiāles) turpinās īstenot izglītības programmas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Profesionālās izglītības iestāžu optimizācijas rezultātā tiks turpināta uzsāktā vienotas infrastruktūras izveide profesionālās izglītības nodrošināšanai Latgales reģionā. |
| 6. | Cita informācija | Nav. |

Izglītības un zinātnes ministrs R.Broks

Vīza:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

18.02.2011. 15:23

1631

Dz.Kalniņa 67047942